Ir-Regolament tal-Kummissjoni (KE) Nru 2138/97
tat-30 ta’ Ottubru 1977
li jiddelimita ż-żoni omoġenji tal-produzzjoni taż-żejt taż-żebbuġa
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill Nru 136/66/KEE tat-22 ta’ Settembru 1966 dwar l-organizzazzjoni komuni tas-suq fiż-żjut u x-xaħmijiet [1], kif l-aħħar emendat bir-Regolament (KE) Nru 1581/96 [2],
Wara li kkunsidrat ir-Regolament tal-Kunsill (KEE) Nru 2261/84 tas-17 ta’ Lulju 1984 li jistabbilixxi r-regoli ġenerali dwar il-konċessjoni ta’ għajnuna għall-produzzjoni taż-żejt taż-żebbuġa u ta’ għajnuna lill-organizzazzjonijiet produtturi taż-żejt taż-żebbuġa [3] kif l-aħħar emendat bir-Regolament (KE) Nru 636/95 [4], u b’mod partikolari l-Artikolu 19,
Billi l-Artikolu 18 tar-Regolament (KEE) Nru 2261/84 jistabbilixxi illi l-produzzjoni taż-żebbuġ u l-produzzjoni taż-żejt iridu jiġu ffissati permezz ta’ żoni omoġenji tal-produzzjoni, fuq il-bażi taċ-ċifri forniti mill-Istati Membri produtturi;
Billi ż-żoni tal-produzzjoni ġew iddelimitati bl-Anness II mar-Regolament tal-Kummissjoni (KEE) Nru1934/93 tat-8 ta’ Lulju 1993 li jiffissa għas-sena tas-suq 1992/93 il-produzzjoni taż-żebbuġ u taż-żejt taż-żebbuġa [5], kif l-aħħar emendat bir-Regolament (KE) 1968/96 [6]; billi d-delimitazzjoni taż-żoni tal-produzzjoni kienet emendat f’okkażjonijiet diversi f’konnessjoni ma’ l-iffissar tal-produzzjoni taż-żebbuġ u taż-żejt taż-żebbuġa għas-snin tas-suq mis-sena 1993/94 sas-sena 1995/96; billi, għal raġunijiet amministrattivi u strutturali, għandhom isiru emendi ġodda għaż-żoni omoġenji tal-produzzjoni għas-sena tas-suq 1996/97; billi għall-iskop taċ-ċarezza, iż-żoni omoġenji tal-produzzjoni għandhom jiġu ddelimitati mill-ġdid;
Billi l-miżuri pprovduti f’dan ir-Regolament huma skond l-opinjoni tal-Kumitat tal-Ġestjoni taż-żjut u x-xaħmijiet,
ADOTTAT DAN IR-REGOLAMENT:
Artikolu 1
Iż-żoni omoġenji tal-produzzjoni taż-żejt taż-żebbuġa huma hawnhekk iddelimitati kif iddikjarat fl-Anness
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-30 ta’ Ottubru 1997.